

**Bestemmelser for tilgang til og bruk av arkivalier vedrørende Nobels Fredspris**

Den svenske Nobelstiftelsens Grundstadgar §10 angir følgende retningslinjer for tilgang til informasjon og arkivalier som omhandler nominasjoner til nobelprisene og de prisutdelende institusjonenes prisrelaterte arbeid:

*«Inkommet förslag till prisbelöning samt utredning och utlåtande i fråga om prisutdelning får inte röjas. Har det vid ett beslut om prisutdelning förekommit skiljaktiga meningar, får de inte tagas till protokollet eller annars röjas.*

*Prisutdelare får dock, efter prövning i varje särskilt fall, för läredomshistorisk forskning medge tillgång till material, som legat till grund för prisbedömning och beslut. Sådant medgivande får dock lämnas tidigast 50 år efter ifrågavarande prisbeslut»*

Det Norske Nobelinstituttet tolker reglementet slik at det etter 50 år kan gis tilgang til relevante arkivalier for forskere, journalister, m.m. som har et «läredomshistorisk» formål med sitt prosjekt. 50-årsregelen tolkes som påbegynnelsen av det 50. kalenderåret etter den aktuelle prisutdelingen, slik at f.eks. arkivalier vedrørende nominasjonene til Nobels Fredspris for 1965 i prinsippet er tilgjengelig fra og med 1. januar 2015.

For å sikre en god og etterprøvbar saksbehandling skal søkeren levere en skriftlig søknad på eget skjema. Søkeren må også avgi en erklæring om at hun/han godtar de konfidensialitetsbestemmelsene som gjelder for tilgang til Den Norske Nobelkomites arkiv.

Behold siste side i dette dokumentet som kopi for regler for tilgang til arkivmateriale, og returner de tre første sidene til:

Det Norske Nobelinstitutt

Henrik Ibsens gate 51

0255 Oslo

Eller per e-post til: postmaster@nobel.no



**Undertegnede søker herved om å få tilgang til relevante dokumenter i Den Norske Nobelkomiteens nominasjonsarkiv.**

**Navn og adresse:**

**Institusjonstilhørighet:**

**Tittel på forskningsprosjekt:**

**Prosjektets tema og problemstillinger:**

**Formålet med arkivtilgangen:**

**Eventuelle publiseringsplaner for prosjektet:**



**Regler for tilgang til Nominasjonsarkivet til Den Norske Nobelkomite**

Ved å få tilgang til arkivmaterialet godtar jeg følgende betingelser:

* Jeg aksepterer at jeg ikke har rett til å omtale eller publisere materiale som måtte komme meg i hende gjennom mitt arkivarbeid og som ikke er innbefattet i søknaden om tilgang, eller som bryter med Nobelstiftelsens regel om 50-års klausulering av alt materiale som omhandler nominasjoner og vurdering av kandidater til Nobels fredspris.
* Jeg forplikter meg til å kreditere Det Norske Nobelinstitutt når materiale fra Den Norske Nobelkomites arkiver er sitert, referert til eller benyttet på annet vis ved publisering. Trykte referanser skal vise til: Den Norske Nobelkomites arkiver, Det Norske Nobelinstitutt, Oslo.
* Jeg godtar at kopier, enten som papirkopier, digitalfoto, mikrofilm eller andre teknikker, samt egne håndskrevne eller digitaliserte notater fra Den Norske Nobelkomites arkiver er personlige. Slike kopier er ment å være til eget bruk, og skal ikke mangfoldiggjøres eller distribueres til tredjepart på noe vis eller i noen form uten eksplisitt samtykke fra Det Norske Nobelinstitutt.
* Jeg lover å overlate en kopi av det ferdige arbeidet som tilgangen til Den Norske Nobelkomites arkiv måtte resultere i til Nobelinstituttets bibliotek.
* Jeg aksepterer at Nobelinstituttet lagrer denne søknaden i sitt arkiv.

**Signatur**

**Navn i blokkbokstaver**

**Dato:**



**Søkers kopi av søknad om arkivtilgang**

Ved å få til gang til arkivmaterialet godtar jeg følgende betingelser:

* Jeg aksepterer at jeg ikke har rett til å omtale eller publisere materiale som måtte komme meg i hende gjennom mitt arkivarbeid og som ikke er innbefattet i søknaden om tilgang, eller som bryter med Nobelstiftelsens regel om 50-års klausulering av alt materiale som omhandler nominasjoner og vurdering av kandidater til Nobels fredspris.
* Jeg forplikter meg til å kreditere Det Norske Nobelinstitutt når materiale fra Den Norske Nobelkomites arkiver er sitert, referert til eller benyttet på annet vis ved publisering. Trykte referanser skal vise til: Den Norske Nobelkomites arkiver, Det Norske Nobelinstitutt, Oslo.
* Jeg godtar at kopier, enten som papirkopier, digitalfoto, mikrofilm eller andre teknikker, samt egne håndskrevne eller digitaliserte notater fra Den Norske Nobelkomites arkiver er personlige. Slike kopier er ment å være til eget bruk, og skal ikke mangfoldiggjøres eller distribueres til tredjepart på noe vis aller i noen form uten eksplisitt samtykke fra Det Norske Nobelinstitutt.
* Jeg lover å overlate en kopi av det ferdige arbeidet som tilgangen til Den Norske Nobelkomites arkiv måtte resultere i til Nobelinstituttets bibliotek.